Giulio Bertola, Confindustria România: 'Ne exprimăm recunoștința pentru ospitalitatea generoasă oferită companiilor italiene'
'Ziua Națională a României, sărbătorită pe 1 Decembrie, este una dintre cele mai importante sărbători ale României', ne-a declarat domnul Giulio Bertola, fondator și președinte al Confindustria România, adăugând: 'Această zi celebrează Unirea Transilvaniei cu România, realizată la 1 decembrie 1918, moment ce a marcat nașterea României moderne.
Astfel, Ziua Națională devine un moment de reflecție asupra identității naționale, asupra contribuției României la stabilitatea europeană și asupra solidarității dintre români, fie că se află în țară sau în străinătate'.